દિવાળીની રજાઓમાં હું મોટેભાગે સુરત જાવ છું. બા -બાપુજી, નાના ભાઈઓ, સગા સંબંધીઓ બધાંજ સુરત રહેતાં હોઈ બીજે કયાંય જવાનો વિકલ્પ જ હોતો નથી. અને આમેય કાઠીયાવાડીઓ માટે સુરત એ બીજું વતન છે. રોન્ઢા ટાણે ઘરે બેસીને કંટાળ્યો તો વિચાર થયો કે ચાલ ને મોટા વરાછાના પુલ પર આંટો મારી આવું,થોડું વોકિંગ પણ થઇ જાય અને “કુંભણીયા” પણ ખવાઈ જાય. વરાછા પુલ પરનાં “કુંભણીયા” તો દાઢે વળગે એવાં. મને ઘણીવાર વિચાર આવે કે ચણાનો લોટની શોધ ના થઇ હોત તો અમારાં કાઠીયાવાડીનું શું થાત??